**Cu privire la alocarea mijloacelor financiare**

**------------------------------------------------------------**

În temeiul art. 19 lit. g) și art. 36 alin. (1) lit. b) din Legea finanțelor publice și responsabilității bugetar-fiscale nr. 181/2014 (Monitorul Oficial al Republicii Moldova, 2014, nr. 223-230, art. 519), cu modificările ulterioare, Guvernul HOTĂRĂȘTE:

**1.** Se alocă Ministerului Afacerilor Externe și Integrării Europene 4 milioane de lei, din fondul de intervenție al Guvernului, pentru evacuarea cetățenilor Republicii Moldova din Statul Israel și Fâșia Gaza, în condițiile declarării pe 9 octombrie 2023 de către Guvernul Statului Israel a stării de război pe întreg teritoriul său.

**2.** Ministerul Afacerilor Externe și Integrării Europene, în calitate de beneficiar al mijloacelor alocate, va întocmi, în modul stabilit, documentele necesare pentru finanțarea cheltuielilor în cauză.

**3.** Ministerul Finanțelor va finanța cheltuielile menționate în prezenta hotărâre pe măsura prezentării documentelor confirmative.

**4.** Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru Dorin RECEAN**

Contrasemnează:

Viceprim-ministru,

ministrul afacerilor externe

și integrării europene Nicolae POPESCU

Ministrul finanțelor Petru ROTARU